Diari Oficial de la Generalitat Valenciana


Sumari del DOGV 4992, del 25-04-2005 (2005/4222)

RESOLUCIÓ d'11 d'abril de 2005, del director general de Pesca, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2005-2006, cofinançades pel Fons Social Europeu.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4992

Data del DOGV
:   25-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4222


Data del document
:   11-04-2005

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Institut Politècnic Marítim Pesquer Mediterrani
    * suport econòmic
    * ajuda pública
    * pescador
    * assignació per estudis
    * formació en el lloc de treball

RESOLUCIÓ d'11 d'abril de 2005, del director general de Pesca, per la qual es convoquen beques per als alumnes de l'Institut Politècnic Maritimopesquer del Mediterrani, per al curs acadèmic 2005-2006, cofinançades pel Fons Social Europeu. [2005/X4222]
  
L'Ordre de 23 de maig de 1994, del conseller d'Agricultura, Pesca i Alimentació, regula la concessió de beques a l'Institut Politècnic Maritimopesquer del Mediterrani d'Alacant i estableix que es realitzarà una convocatòria per a cada curs acadèmic, i fixarà el seu número i quantia.
  
L'Ordre de 21 d'abril de 1999, de la Conselleria d'Agricultura, Pesca i Alimentació, amplia la concessió de beques de l'Institut Politècnic Maritimopesquer del Mediterrani d'Alacant, a les ensenyances dels cursos de patró local i patró costaner polivalent i modifica parcialment l'Ordre de 23 de maig de 1994 i l'Ordre de 17 d'abril de 2000, de la Conselleria d'Agricultura, Pesca i Alimentació, inclou en el règim de beques la fase pràctica de formació en centres de treball.
  
D'acord amb estes ordres i, en virtut de les facultats que estes m'atorguen, resolc:
  
Primer
  
1. Convocar beques per als alumnes de l'Institut Politècnic Maritimopesquer del Mediterrani, IPMP, per al curs acadèmic 2005/2006, en el següent número i quanties:
  
1.1 Beques per a mitja manutenció, per a cursar estudis en el propi IPMP:
  
a) 2 beca per al curs de patró local de pesca.
  
Duració curs: tres mesos. Inici al setembre de 2005.
  
Import beca: 255 euros.
  
b) 2 beca per al curs de patró costaner polivalent.
  
Duració curs: sis mesos. Inici al gener de 2006.
  
Import beca: 510 euros.
  
c) 9 beques per al primer curs de LOGSE de grau mitjà o superior.
  
Duració curs: nou mesos. Inici al setembre de 2005.
  
Import beca: 765 euros.
  
d) 9 beques per al segon any LOGSE grau mitjà o superior.
  
Duració curs: tres mesos. Inici al setembre de 2005.
  
Import beca: 255 euros.
  
1.2 Beques de manutenció completa i allotjament, per a cursar estudis al IPMP:
  
a) 2 beca per al curs de patró local de pesca.
  
Duració curs: tres mesos. Inici al setembre de 2005.
  
Import beca: 945 euros.
  
b) 7 beques per al curs de patró costaner polivalent.
  
Duració curs: sis mesos. Inici al gener de 2006.
  
Import beca: 1.890 euros.
  
c) 40 beques per al segon any de LOGSE grau mitjà o superior.
  
Duració curs: tres mesos. Inici al setembre de 2005.
  
Import beca: 945 euros.
  
d) 47 beques per al primer curs de LOGSE de grau mitjà o superior.
  
Duració curs: nou mesos. Inici al setembre de 2005.
  
Import beca: 2.835 euros.
  
1.3 Beques de formació al centre de treball:
  
a) 11 beques per al mòdul de LOGSE de busseig.
  
Duració mòdul: quatre mesos. Inici a l'octubre de 2005.
  
Import beca: 532 euros.
  
b) 33 beques per al mòdul de grau mitjà o superior.
  
Duració mòdul: sis mesos. Inici al gener de 2006.
  
Import beca: 798 euros.
  
2. L'import de les beques per a mitja manutenció sobrants en alguns dels grups esmentats s'acumularà en el següent grup i les de l'últim grup en el primer.
  
L'import de les beques de manutenció completa i allotjament sobrants en alguns dels grups esmentats s'acumularà en el següent grup i les de l'últim grup en el primer.
  
L'import de les beques sobrant de formació al centre de treball, s'acumularà a les beques de manutenció completa i allotjament.
  
3. La concessió de les beques queda condicionada a la realització efectiva dels cursos, i quedaran automàticament denegades les sol·licituds si no es realitza el curs per al qual s'ha sol·licitat.
  
4. El pagament de les beques dels apartats 1.1 i 1.2, s'efectuarà després de cada una de les mensualitats del curs acadèmic i les de l'apartat 1.3 a la finalització del mòdul, prèvia certificació del director de l'institut on acredite l'assistència de l'alumne i el compliment de les obligacions escolars.
  
Segon
  
L'import màxim de les beques fixat d'acord amb el que estableix l'article 9 de la referida ordre, serà de 89.205,00 euros per a l'exercici de 2005 i de 139.844,00 euros per a l'exercici de 2006, que s'imputaran a càrrec de l'aplicació pressupostària programa 15.18.22.6155.503.86.0, línia T2427.
  
La part de les ajudes concedides amb càrrec a l'exercici 2006 queda legalment condicionada al fet que en la Llei de Pressupostos per a este exercici es consigne la quantitat ressenyada, i en este cas quedaran les beques concedides automàticament prorrogades pels mesos que resten fins a completar el curs acadèmic fixat per al seu gaudi.
  
Tercer
  
Els alumnes que sol·liciten beca per a cursar estudis al IPMP hauran de cursar més de la mitat dels mòduls o seccions que componen el curs per al qual se sol·licita la beca.
  
Quart
  
Les instàncies es presentaran segons model adjunt a l'Institut Politècnic Maritimopesquer del Mediterrani, carrer del Moll Pesquer, s/n, 03771 Alacant; als Servicis Territorials de la Conselleria d'Agricultura, Pesca i Alimentació, carrer del professor Manuel Sala, 2, 03207 Alacant; o per qualsevol conducte dels establits en l'article 38.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú i la Llei 4/1999, de modificació de l'anterior llei esmentada.
  
Quint
  
El termini per a la presentació de sol·licituds serà fins al dia 6 de setembre de 2005. La resolució de la convocatòria s'haurà de produir com a màxim el dia 29 d'octubre de 2005. La falta de resolució en este termini tindrà efecte denegatori de les beques sol·licitades.
  
DISPOSICIÓ FINAL
  
Esta resolució entrarà en vigor l'endemà de la publicació en el Diari Oficial de la Generalitat Valenciana.